
12.2008 nr 

Riigihangete „Narva linnale sobivate ruumide rentimine hooldekodu vajadusteks” ja „Narva linnale sobivate ruumide rentimine sotsiaalmajutusüksuse vajadusteks“ väljakuulutamine.

1. Asjaolud ja menetluse käik.

Eesmärgiga arendada Narva linnas hooldusteenuseid vanuritele ja puuetega inimestele ning rehabilitatsiooniteenuseid toimetulekuraskustega isikutele 19.06.2008 võttis Linnavolikogu vastu otsuse nr 232 „Linnavalitsusele riigihane korraldamise ülesande andmine Narva linnale sobivate ruumide rentimiseks sotsiaalmajutusüksuse vajadusteks ning Linnavalitsuse kohustamine esitada ettepanekud sotsiaalmajutusüksuse haldamise võimalustest” ning otsuse nr 230 „Linnavalitsusele riigihane korraldamise ülesande andmine Narva linnale sobivate ruumide rentimiseks hooldekodu vajadusteks ning Linnavalitsuse kohustamine esitada ettepanekud hooldekodu haldamise võimalustest”. Volikogu otsuste alusel oli koostatud vastav hankedokumentatsioon.

Hankedokumentatsioon koosneb hankedokumendist „Narva linnale sobivate ruumide rentimine sotsiaalmajutusüksuse vajadusteks” (koos lisadega) ning hankedokumendist „Narva linnale sobivate ruumide rentimine hooldekodu vajadusteks” (koos lisadega). Hankedokumentatsioon oli 28.11.2008 arutatud Linnavolikogu õigus-, tarbijakaitse ja korrakaitsekomisjoni ning 17.12.2008 Linnavolikogu sotsiaalkaitse- ja tervishoiukomisjoni poolt ning dokumentatsioonis olid tehtud täiendused vastavalt komisjonide ettepanekutele.
2. Õiguslikud alused.

Kohaliku omavalitsuse korralduse seaduse § 22 lõike 2 alusel Seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele. Sama seaduse § 30 lõike 1 punkti 2 alusel lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 19.06.2008 otsuse nr 230 alusel Linnavalitsusele on antud ülesanne korraldada riigihange „Narva linnale sobivate ruumide üürimine hooldekodu vajadusteks”. Linnavolikogu 19.06.2008 otsuse nr 232 alusel Linnavalitsusele on antud ülesanne korraldada riigihange „Narva linnale sobivate ruumide üürimine sotsiaalmajutusüksuse vajadusteks“.
Riigihangete seaduse § 10 lõike 1 punkti 2 alusel on hankijaks kohaliku omavalitsuse asutus.

3. Otsus 
3.1 Kuulutada välja riigihanke „Narva linnale sobivate ruumide rentimine hooldekodu vajadusteks” avatud pakkumismenetlus vastavalt hankedokumentatsioonile (lisatud);

3.2 Kuulutada välja riigihanke „Narva linnale sobivate ruumide rentimine sotsiaalmajutusüksuse vajadusteks“ avatud pakkumismenetlus vastavalt hankedokumentatsioonile (lisatud);

3.3 Määrata hankijaks Narva Linna Sotsiaalabiamet ja riigihangete eest vastutavaks isikuks Narva Linnavalisuse abilinnapea Aleksander Ljudvig.

4. Rakendussätted

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul arvates teatavakstegemisest.

4.2 Käesolev korraldus jõustub seadusega sätestatud korras.

